|  |
| --- |
| Emili de Forest  *Emmelie de Forest* |
|  
Emili 2013 m. Vaikų Eurovizijos metu |
| Biografija |
| Pilnas vardas | Emmelie Charlotte-Victoria de Forest |
| Dar žinoma | Emmelie |
| Gimė | 1993 m. vasario 28 d. (30 metų) Randersas |
| Kilmė | Danijos vėliava Danija |
| Žanrai | pop, liaudies muzika |
| Veikla | dainininkė, dainų autorė |
| Aktyvumo metai | 2013–dabar |
| Įrašų kompanija | Universal Music |
| Svetainė | deforest.dk |

Emili de Forest atlieka *Only Teardrops* Eurovizijoje
De Forest 2013 m. Eurovizijos spaudos konferencijoje
**Emili Šarlotė Viktorija de Forest** (dan. *Emmelie Charlotte-Victoria de Forest*; g. 1993 m. vasario 28 d.) – Danijos dainininkė ir dainų autorė. Ji atstovavo Danijai 2013 m. Eurovizijos dainų konkurse su daina „Only Teardrops" (liet. *Tik ašaros*) Malmėje, Švedijoje, ir laimėjo konkursą. Jos debiutinis albumas tokiu pat pavadinimu buvo išleistas 2013 m. gegužės 6 d.

Muzikinė karjera
----------------

### Ankstyvoji karjera

Emili pradėjo dainuoti nuo devynerių metų ir keletą metų dainavo su savo motina Steve Cameron Gospel Choir. Nuo 14 metų ji pradėjo koncertuoti muzikos festivaliuose su Škotijos liaudies muzikantu Fraser Neill. Kai de Forest buvo 18 metų, ji baigė savo bendradarbiavimą su Neill ir persikėlė į Kopenhagą mokytis institute vokalo.

### 2013: „Eurovizijos" dainų konkursas ir „Only Teardrops"

Emili de Forest buvo viena iš dešimties atlikėjų, kurie dalyvavo 2013 m. *Dansk Melodi Grand Prix* finale, o laimėtojas gauna teisę atstovauti Danijai 2013 m. „Eurovizijos" dainų konkurse Malmėje, Švedijoje. 2013 m. sausio 26 d. ji atliko dainą „Only Teardrops" (dainos autoriai Lise Cabble, Julia Fabrin Jakobsen ir Thomas Stengaard) ir laimėjo nacionalinę atranką.

Jos debiutinis albumas „Only Teardrops" buvo išleistas gegužės 6 d. – savaitę prieš savo pasirodymą „Eurovizijos" konkurse. Šiame albume yra dvylika kūrinių, tarp jų – originali ir simfoninė dainos „Only Teardrops" versijos.

Gegužės 14 d. De Forest įveikė „Eurovizijos" pusfinalį ir pateko į finalą. Remiantis Jungtinės Karalystės lažybomis, jai buvo dideli šansai laimėti konkursą. Gegužės 18 d. De Forest laimėjo 2013 m. „Euroviziją" su 281 tašku, 47 taškais daugiau nei antroje vietoje užėmęs Faridas Mamedovas, Azerbaidžano atstovas.

### 2014–dabar: „Rainmaker"

Vasario 7 d. Emili de Forest įkėlė vaizdo įrašą, kuri kalbėjo apie trečiąjį singlą „Rainmaker". Tai buvo oficiali #JoinUs daina 2014 m. „Eurovizijoje" ir ji buvo atliekama per renginio finalo atidarymą arenoje B&W Hallerne, Kopenhagoje, Danijoje.

Asmeninis gyvenimas
-------------------

Didelę gyvenimo dalį ji praleido Švedijoje, laisvai kalba švedų kalba.

Diskografija
------------

### Albumai

* 2013 – *Only Teardrops*
* 2018 – *History*

### Singlai

* 2013 – Only Teardrops
* 2013 – Hunter & Prey
* 2014 – Rainmaker
* 2015 – Hopscotch
* 2017 – Sanctuary

Nuorodos
--------

|  |  |
| --- | --- |
|  | **Vikiteka: Emmelie de Forest** – vaizdinė ir garsinė medžiaga  |

* Oficiali svetainė Archyvuota kopija 2013-04-20 iš Wayback Machine projekto.

| Apdovanojimai ir pasiekimai |
| --- |
| Prieš tai:**Švedija Loreen  *„Euphoria"*** |  **Eurovizijos dainų konkurso nugalėtoja**2013 | Po to:**Austrija Conchita Wurst  *„Rise Like a Phoenix"*** |
| Prieš tai:**Soluna Samay  *„Should've Known Better"*** |  **Danijos atstovė Eurovizijoje**2013 | Po to:**Basim  *„Cliche Love Song"*** |